Ο πόλεμος του Λεάνδρου…

**ΚΕΦΑΛΑΙΟ 1**

Στην Κέρκυρα είχε ήδη αρχίσει ο πόλεμος ανάμεσα σε ολιγαρχικούς και δημοκρατικούς .Αφηγητής της ιστορίας είμαι εγώ ,ο Λέανδρος, Αθηναίος δημοκρατικός που ζω με την οικογένειά μου στην Αθήνα .Το καλοκαίρι του 427πχ βρέθηκα στη δίκη του φίλου μου Πειθία ως υποστηρικτής του .Εκεί βρέθηκαν και άλλοι Αθηναίοι πολίτες. Αφού του είχαν κάνει μήνυση ο Πειθίας αντιμήνυσε τους πέντε πιο πλούσιους της πόλης για ιεροσυλία στο ναό του Δία και του Αλκίνοου, το πρόστιμο για τους οποίους ήταν πολύ βαρύ .Ο Πειθίας τώρα που ήταν εθελοπρόξενος των Αθηναίων και αρχηγός των δημοκρατικών ζήτησε από τους Κερκυραίους να έχουν τους ίδιους εχθρούς και φίλους με την Αθήνα. Κατά τη διάρκεια της ομιλίας του μπαίνουν μέσα στη βουλή στρατιώτες ολιγαρχικοί κρατώντας κοντά σπαθιά και δολοφονούν τον Πειθία και κάποιους υποστηρικτές του. Όσοι γλιτώσαμε μας οδήγησαν με τη βία χτυπώντας μας με μαστίγια και αλυσίδες ‘έξω από τη πόλη σε μια παραθαλάσσια περιοχή όπου βρίσκονταν τρία πλοία και μας πούλησαν ως δούλους .Εμείς οι Αθηναίοι υποστηρικτές του Πειθία ήμασταν σαν πιόνια στα χέρια των ολιγαρχικών. Η μοίρα μου όπως και δύο συμπατριωτών μου του Φίλιππου και του Αριστομένη ήταν να πέσουμε στα χέρια του Νικοκλή ο οποίος ήταν αρχηγός των ολιγαρχικών. Όπως μας έσερναν στα υψώματα της πόλης σε ένα απομακρυσμένο μέρος αντίκρισα ένα μεγαλοπρεπέστατο κτίσμα, ήταν το σπίτι του Νικοκλή.

Κατέληξα σε ένα σκοτεινό δωμάτιο, ήμουν τρομοκρατημένος και απογοητευμένος .Την επόμενη μέρα κιόλας μας οδήγησαν στον Ορέστη, στρατηγός των ολιγαρχικών, ο οποίος από την πρώτη συνάντηση ήταν σκληρός και αυταρχικός. Ακολούθησε μια σειρά δοκιμασιών για εμάς τους πλέον δούλους. Ήταν φανερό ότι μας προόριζαν ως πολεμιστές στον εμφύλιο .Το γεγονός αυτό ήταν τραγική ειρωνεία καθώς ήξεραν ότι είμαστε Αθηναίοι και παρόλα αυτά ήθελαν να μας ενσωματώσουν στο στράτευμα. Εγώ έπρεπε να το εκμεταλλευτώ αυτό και να βρω ένα τρόπο ώστε και τις ιδέες μου να υπηρετήσω και να ελευθερωθώ από την θέση που βρισκόμουν. Πίστευα πως αυτό θα το πετύχαινα κερδίζοντας πρώτα την εμπιστοσύνη του Ορέστη και στη συνέχεια του Νικοκλή. Μετά από κάποιο διάστημα και ενώ ο εμφύλιος ήταν σε εξέλιξη ,το σχέδιο μου άρχισε να μπαίνει σε εφαρμογή δείχνοντας προσήλωση στον Ορέστη που με έκανε επικεφαλή των δούλων συμπατριωτών μου. Το πάνω χέρι στη Κέρκυρα είχαν προς το παρόν οι ολιγαρχικοί. Στην Κέρκυρα ,έφτασε ένα Κορινθιακό πολεμικό με Λακεδαιμόνιους πρέσβεις ως ενίσχυση για τους ολιγαρχικούς οι οποίοι βρήκαν τότε την ευκαιρία να επιτεθούν στους δημοκρατικούς και να επικρατήσουν.

ΚΕΦΑΛΑΙΟ 2

Ύστερα από λίγες μέρες, οι ολιγαρχικοί προσκάλεσαν τους δούλους του νησιού να συγκεντρωθούν σε μικρές ομάδες έτσι ώστε να τους προτείνουν κάτι. Τότε ο Ορέστης ανέβηκε σε ένα βράχο και έβγαλε λόγο: Ακούστε με όλοι προσεκτικά ,σας ζητάω την βοήθειά σας στον εμφύλιο εναντίον των δημοκρατικών.

Τότε τον λόγο πήρε ένας δούλος και είπε :Εμείς τι θα κερδίσουμε από αυτό; Ακολούθησαν λίγα λεπτά σιγής. **Ορέστης** αποκρίθηκε :Σας εγγυώμαι ότι θα σας χαρίσουμε την ελευθερία σας. Η αργή του απάντηση προκάλεσε δυσπιστία στα λαϊκά μάτια και έτσι αποφάσισαν να πάνε με το μέρος των δημοκρατικών. Προσπάθησα να κρατήσω τη χαρά μου ,ήξερα ότι αυτή η κίνηση των δούλων θα βοηθούσε πολύ τους δημοκρατικούς .Εγώ και ο Ορέστης έπρεπε να κάνουμε μεγάλο δρόμο μέχρι να φτάσουμε στο σπίτι του Νικοκλή. Ο Νικοκλής ρώτησε τον Ορέστη αν έφερε εις πέρας την αποστολή.

**Ορέστης:** Η αποστολή δεν ήταν επιτυχής οι δούλοι πήγαν με τους δημοκρατικούς .

Τότε σηκώθηκε από την καρέκλα του ένας άλλος ολιγαρχικός ονόματι **Αγησίλαος** και είπε :Δεν θα τα παρατήσουμε τώρα ,πρέπει να βρούμε ένα τρόπο να υπερισχύσουμε στους αντιπάλους γιατί τώρα είναι περισσότεροι με το μέρος τους.

**Ορέστης** :Σας προτείνω να φέρουμε μισθοφόρους από την απέναντι πλευρά.

**Αγησίλαος** :Πολύ καλή ιδέα αλλά πρέπει πρώτα να σκεφτούμε τον αριθμό των μισθοφόρων ,καθώς και πόσα χρήματα θα τους δώσουμε .

Μετά από λίγη ώρα σύσκεψη αποφάσισαν να πάρουν 800 μισθοφόρους πληρώνοντας ένα αρκετά μεγάλο ποσό. Παρόλα την βοήθεια των μισθοφόρων οι δημοκρατικοί μετά από συμπλοκές, έχοντας και την υποστήριξη μεγάλου μέρους του λαού κατάφεραν να νικήσουν.

Το ίδιο βράδυ έρχεται ο Ορέστης προς το μέρος μου και με την εντολή του Νικοκλή μας διατάζει να πάρουμε μέρος στον εμπρησμό της πόλης με αποτέλεσμα να μην καταλάβουν οι δημοκρατικοί το λιμάνι του Αλκίνοου .Το σχέδιο του Νικοκλή ήταν απάνθρωπο και σκληρό για τους πολίτες και την πολιτεία. Δεν ήθελα να συμμετάσχω σε όλο αυτό αλλά πλέον ήμουν ένας από τους δούλους του και ήξερα ότι αν έφερνα αντίρρηση θα το πλήρωνα με τη ζωή μου.

Την άλλη μέρα έφθασε η είδηση ότι ήρθε στην Κέρκυρα ο Νικόστρατος ως διαπραγματευτής προκειμένου να συμφιλιώσει τις δύο παρατάξεις. Ο Νικόστρατος δέχτηκε να παραχωρήσει πέντε Αθηναϊκά πλοία στους Δημοκρατικούς με αντάλλαγμα πέντε Κερκυραϊκών ,για την διατήρηση της ισορροπίας στο νησί. Μετά την νίκη των δημοκρατικών το ολιγαρχικό στράτευμα έχει διαλυθεί και οι δημοκρατικοί προσπαθούν να στρατολογήσουν τους ολιγαρχικούς στα Αθηναϊκά πλοία. Οι πολιτικοί αντίπαλοι φοβούμενοι ότι θα τους μεταφέρουν στην Αθήνα καταφεύγουν στο ιερό των Διόσκουρων .Από την άλλη οι δημοκρατικοί φοβούμενοι πως ο Νικοκλής και ο Ορέστης ,οι οποίοι αρνήθηκαν να στρατολογηθούν, θα έκαναν κίνημα μεταφέρθηκαν σε ένα νησί απέναντι από το Ηραίο. Μαζί με αυτούς πήραν και εμάς τους δούλους καθώς μας πέρασαν για ολιγαρχικούς. Αφού έγιναν όλα αυτά ξεκίνησαν 53 Πελοποννησιακά πλοία από την Κυλλήνη με προορισμό τα Σύβοτα ώστε να στηρίξουν τους ολιγαρχικούς να ανακτήσουν την εξουσία. Μια μέρα μετά οι Πελοποννήσιοι θα χτυπήσουν την Κέρκυρα.

**ΚΕΦΑΛΑΙΟ 3**

Κατά την παραμονή μας στο νησί, παρόλο που μας προσφερόταν όλα τα αναγκαία, το κλίμα ανάμεσα στους ολιγαρχικούς είχε αρχίσει να γίνεται πολύ εχθρικό. Πλέον κανένας δεν ήταν αρχηγός και οι συγκρούσεις ήταν αναπόφευκτες. Όλη αυτή η κατάσταση προήλθε από το μίσος των ολιγαρχικών για τους αντιπάλους τους και την ήττα που είχαν υποστεί. Ξαφνικά ο Νικοκλής και άλλοι στράφηκαν εναντίον των δούλων για να βγάλουν τα απωθημένα τους και μας έσπασαν στο ξύλο. Οι επόμενες μέρες ήταν το ίδιο δραματικές, για να αποφύγω πάλι τους ξυλοδαρμούς είχα κρυφτεί σε μια γωνίτσα. Η μόνη μου παρηγοριά μέσα στο βίαιο κλίμα ήταν η σκέψη μου για την οικογένεια μου. Μέσα σε όλα αυτά ανέπτυξα φιλία με ένα Κερκυραίο δημοκρατικό ο οποίος με πίστεψε για την καταγωγή μου και μου υποσχέθηκε ότι θα βοηθήσει. Τον έλεγαν Φιλάρετο!!

Με την πάροδο του χρόνου, ο Φιλάρετος με ενημέρωνε για όλες τις εξελίξεις

**Φιλάρετος**: Λέανδρε ,τα πράγματα είναι πολύ δύσκολα

**Λέανδρος** :Τι ακριβώς συμβαίνει;

Στη συνέχεια μου περιέγραψε με κάθε λεπτομέρεια τη ναυμαχία .Πιο συγκεκριμένα μου είπε << .Η ναυμαχία ξεκίνησε με τους Κερκυραίους (δημοκρατικούς) και Αθηναίους .Εξήντα πλοία είχαν ετοιμαστεί βιαστικά από τους Κερκυραίους όπου μαζί με άλλα 12 Αττικά ήρθαν σε σύγκρουση με 53 πελοποννησιακά. Η ναυμαχία ήταν αναπόφευκτη και δύσκολη για να αναδειχθεί ο νικητής .Ο Αλκίδας Χώρισε το στόλο σε δύο μέρη στέλνοντας τα 20 πλοία στα Αττικά καράβια και τα άλλα 33 στα Κερκυραϊκά .Αφού διαπίστωσε ότι η τακτική του πήγαινε καλά, περνάει στη επίθεση και τώρα το πάνω χέρι το έχουν οι Πελοποννήσιοι και οι ολιγαρχικοί .Αυτό έγινε γιατί η λάθος τακτική των Κερκυραίων έδωσε το πλεονέκτημα στους αντιπάλους να τους περικυκλώσουν. Παρόλο το γεγονός ότι οι Αθηναίοι βύθισαν ένα Πελοποννησιακό πλοίο , δεν πτοήθηκαν δείχνοντας ψυχραιμία και αφοσίωση στο σκοπό τους. Οι Αθηναίοι τώρα προσπαθούν να περικυκλώσουν τους Πελοποννήσιους με αποτέλεσμα να δώσουν χρόνο στους Κερκυραίους δημοκρατικούς να γυρίσουν πίσω στο λιμάνι. Όταν ενημερώθηκαν ότι οι Κερκυραίοι έφτασαν πίσω τότε και οι Αθηναίοι άρχισαν οπισθοχωρούν σιγά –σιγά ώστε να μην γίνουν αντιληπτοί από τους αντιπάλους .Η ναυμαχία τελείωσε. Οι Κερκυραίοι δημοκρατικοί βρίσκονταν ακόμα σε πανικό καθώς φοβόντουσαν μην έρθει στην πολιτεία εχθρικό πλοίο.

**ΚΕΦΑΛΑΙΟ 4**

Οι μέρες κυλούσαν με τις ίδιες δυσκολίες και καθώς πλησίαζε η νύχτα έρχεται να με συναντήσει στα κρυφά ο **Φιλάρετος** και μου λέει:Λέανδρε πρέπει να με ακούσεις,η κατάσταση είναι πολύ κρίσιμη.

**Λέανδρος**: Γιατί το λες αυτό;

**Φιλάρετος**: Μετά τη επικράτηση των Πελοποννήσιων στη ναυμαχία η πολιτεία αποφάσισε να πάρει όλους τους ολιγαρχικούς από εδώ.

**Λέανδρος:** Τι σημαίνει αυτό;

**Φιλάρετος**: Δεν ξέρω τι ετοιμάζουν οι ανώτεροι δημοκρατικοί εγώ ένας απλός φρουρός είμαι και εκτελώ εντολές .Από ότι άκουσα πάντως σχεδιάζουν στρατολόγηση των ολιγαρχικών στα πολεμικά πλοία. Σε συμβουλεύω να πας ως πλήρωμα στα καράβια γιατί είναι η μόνη σου ευκαιρία για να σωθείς. Κάποιος έρχεται.... φεύγω τώρα, να θυμάσαι αυτά που σου είπα.

Όντως τα λόγια του Φιλάρετου ήταν αληθινά ,οι δημοκρατικοί άρχισαν να φορτώνουν τους <<φυλακισμένους>> και εμάς σε πλοία και μας μεταφέρανε στο Ηραίο από το φόβο ότι οι Πελοποννήσιοι θα χτυπήσουν την Κέρκυρα. Όσο βρισκόμασταν στο Ηραίο φρουρούμενοι από τα σώματα επιφυλακής των δημοκρατικών, κάποιοι εκπρόσωποι τους ζήτησαν από τους ολιγαρχικούς να επανδρώσουν τα καράβια για να σωθεί η πολιτεία. Πλέον, δεν ήμουν υπό την κατοχή του Νικοκλή καθώς βρισκόταν και εκείνος στη ίδια θέση. Αφού θυμήθηκα τα λόγια του Φιλάρετου αποφασίζω να πάω στα πλοία .Η μοίρα μου ,μου έλαχε να βρεθώ στο ίδιο πλοίο με τον Νικοκλή και τον Ορέστη.

Περίμενα με αγωνία την έκβαση αυτής της διαδικασίας .Κατά τη διάρκεια της νύχτας μαθαίνουμε ότι έρχεται Αθηναϊκός στόλος που είχε ως συνέπεια να φύγει ο Πελοποννησιακός ο οποίος ρήμαξε τα γύρω χωριά της Κέρκυρας. Ήταν η πρώτη φορά από τη μέρα που κατάντησα δούλος που ένιωσα αισιοδοξία και είδα φώς στον ορίζοντα.

**ΚΕΦΑΛΑΙΟ 5**

Ταυτόχρονα η κατάσταση άλλαξε προς το χειρότερο στο Ηραίο με εγκλήματα, φρικαλεότητες, σκοτωμούς και δολοφονίες από τη μεριά των δημοκρατικών Όλα πια είναι εκτός ελέγχου. Παρόμοια είναι τα πράγματα και μέσα στα πλοία. Το πλήρωμα έχει ξεσηκωθεί και εμείς οι δούλοι προσπαθούμε να ξεφύγουμε. Μερικοί δημοκρατικοί έχουν εισέλθει στο πλοίο και κάνουν εκκαθάριση στους ολιγαρχικούς. Πτώματα πέφτουν μες στη θάλασσα, το αίμα χύνεται ποτάμι, ωμότητες παντού. Εγώ προσπαθώ με νύχια και με δόντια να το σκάσω βλέπω όμως τον Νικοκλή να σκοτώνει το Φίλιππο με ένα κοφτερό μαχαίρι μπροστά στα μάτια μου και να ξεχύνεται με μίσος προς τον Αριστομένη .Ο κίνδυνος του θανάτου άρχιζε να με ζώνει για αυτό αρπάζω ένα σπαθί από ένα σκοτωμένο φρουρό και με όση δύναμη μου είχε απομείνει μέσα στο πανικό καρφώνω το σπαθί στη καρδιά του Νικοκλή. Χωρίς δεύτερη σκέψη βουτάω στη θάλασσα και κολυμπάω όσο πιο γρήγορα μπορώ. Κατάφερα να ανέβω σε μια Αθηναϊκή τριήρη όπου το πλήρωμα με αναγνώρισε και με βοήθησε να φθάσω πίσω στη πατρίδα μου. Εκείνη τη στιγμή ένιωσα ελεύθερος και πάρα πολύ ανακουφισμένος που κατάφερα να σωθώ. Τα γεγονότα αυτά σήμαναν και τη λήξη αυτού του εμφύλιου σπαραγμού.

**Μέλη ομάδας**

1. Στεφανία Πουλάκη 5. Ξένια Σκούρα
2. Ελένη Σαββοπούλου
3. Αντριάνο Πέτοβα
4. Γιάννης Παπαδήμας